CPF หนุน “กรมทหารราบที่ 8” ปันน้ำใจช่วยพี่น้องชาว “ขอนแก่น” สู้ภัยโควิด-19
CPF หนุน “กรมทหารราบที่ 8” ปันน้ำใจช่วยพี่น้องชาว “ขอนแก่น” สู้ภัยโควิด-19
28 พ.ค. 2563

พันเอก ณรงค์ สวนแก้ว บังคับการกรมทหารราบที่ 8 (ร.8) รับมอบไข่ไก่สด จาก บริษัท เจริญโภคภัณฑ์อาหาร จำกัด (มหาชน) หรือ CPF โดย โรงงานผลิตอาหารสัตว์ขอนแก่น สำหรับสนับสนุนโครงการ Army Delivery และ ตู้ปันสุข ของกรมทหารราบที่ 8 เพื่อนำไปแจกจ่าย บรรเทาความเดือดร้อนและลดภาระค่าใช้จ่ายให้กับพี่น้องประชาชนในพื้นที่ โดยมี นายวรรณชม หน่อแก้ว รองกรรมการผู้จัดการ ซีพีเอฟ เป็นผู้แทนบริษัทฯ ส่งมอบ ณ กองบังคับการกรมทหารราบที่ 8 ค่ายสีหราชเดโชไชย ต.ศิลา อ.เมือง จ.ขอนแก่น
โดยการสนับสนุนในครั้งนี้ อยู่ภายใต้โครงการ “CPF ส่งอาหารจากใจ ร่วมต้านภัย โควิด-19” ซึ่ง ซีพีเอฟ ตระหนักถึงความลำบากของพี่น้องประชาชนชาวไทยในช่วงภาวะวิกฤตโควิด-19 โดยได้ให้การสนับสนุนทุกภาคส่วนในการช่วยเหลือประชาชนทั่วประเทศมาอย่างต่อเนื่อง ซีพีเอฟ พร้อมเดินหน้าช่วยเหลือประชาชนและยืนหยัดเคียงข้างคนไทยให้ผ่านพ้นวิกฤตในครั้งนี้ไปให้ได้
สำหรับ โครงการ “Army Delivery ช่วยเหลือผู้ประสบภัย COVID-19” กรมทหารราบที่ 8 ลงพื้นที่สู่ชุมชน โดยใช้รถจักรยานยนต์ส่วนบุคคล นำเครื่องอุปโภค-บริโภค ไข่ไก่ ข้าวสาร อาหารแห้ง ไปแจกจ่ายให้กับพี่น้องประชาชนถึงที่พักอาศัย เพื่อบรรเทาความเดือดร้อนจากสถานการณ์โควิด-19 โดยเฉพาะประชาชนกลุ่มเปราะบาง ที่ไม่สามารถเดินทางออกมารับความช่วยเหลือได้ นอกจากนี้ กรมทหารราบที่ 8 ยังได้ติดตั้ง “ตู้ปันสุข” ปันน้ำใจสู้ภัยโควิด-19 บริเวณด้านหน้ากรมฯ เพื่อช่วยเหลือบรรเทาทุกข์ให้แก่พี่น้องประชาชนในชุมชนโดยรอบ ทั้งนี้ กรมทหารราบที่ 8 ขอขอบพระคุณ บริษัท เจริญโภคภัณฑ์อาหาร จำกัด (มหาชน) ที่ร่วมปันสุข ปันน้ำใจสู่ชุมชน สู้วิกฤตโควิด-19 นี้ด้วย







